Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: a szabad piaci viszonyok által befolyásolt, hanem jogszabályilag [15/1991. (XI. 26.) IM rendelet] limitált. A közjegyzõi tevékenység ellenértéke sem szabad piaci megállapodás tárgya, hanem a közjegyzõt tevékenységéért jogszabályban [14/1991. (XI. 26.) IM rendelet] meghatározott
Paragraph Index: 1080

f) pont] vonatkozó szabályai lényegében azonosak a bíróra vonatkozó ugyanilyen szabályokkal. A közjegyzõ kizárására a Polgári perrendtartásnak a bíró kizárására vonatkozó szabályait kell alkalmazni (4. §). A közjegyzõi hivatás is összeegyeztethetetlen a politikai életben való részvétellel (24/A. §). A közjegyzõt – más közhatalmi feladatot ellátó személyekhez hasonlóan – vagyonnyilatkozat tételi kötelezettség terheli [7. § (5) bek.]. A közjegyzõ a közhatalom gyakorlásának külsõ jeleként iratain jogosult a Magyar Köztársaság címerének a használatára (11. §). A közjegyzõ hivatalos személy (Btk. 137. §), ez a minõség ma- 2004/199. szám gához a tisztségéhez tapad, függetlenül a konkrét esetben kifejtett tevékenységtõl. A közjegyzõ a bíróhoz hasonlóan független, mert csak a törvénynek van alárendelve, és nem utasítható [2. § (1) bek.]. A közjegyzõ tevékenységéhez közhitelesség [1. § (1) bek.], személyéhez pedig közbizalom (8. §) fûzõdik. A közjegyzõnek pártatlannak és részrehajlástól mentesnek kell lennie [1. § (1) bek., 2. § (2) bek.]. V. A Legfelsõbb Bíróság PK. 42. számú állásfoglalása szerint: „A Ptk. 349. §-ának alkalmazása szempontjából államigazgatási jogkörben okozott kárnak csak az államigazgatási jellegû, tehát a közhatalom gyakorlása során kifejtett szervezõ-intézkedõ tevékenységgel, illetõleg ennek elmulasztásával okozott kárt lehet tekinteni.” Az állásfoglalás a Ptk. eredeti miniszteri indokolására utalva kifejti, hogy az elhatárolás szempontjából nem az eljáró szerv minõsége, hanem a konkrét tevékenység jellege a döntõ. A közjegyzõ közjogi jogállásának bizonyítása mellett, tehát a Ptk. 349. § alkalmazhatósága szempontjából a konkrét tevékenység – tehát a közokirat szerkesztés – jellegének a megvizsgálása is elengedhetetlen. A Ktv. 1. § (2) bekezdés értelmében a közjegyzõ egyik fontos tevékenysége, hogy jogügyletekrõl és jogi jelentõségû tényekrõl közokiratot állít ki. A Ktv. 111. § (1) bekezdés értelmében közokiratnak minõsül a közjegyzõ által e törvényben elõírt alakszerûségek megtartásával elkészített közjegyzõi okirat, ennek hiteles kiadmánya és a közjegyzõi tanúsítvány. A Pp. 195. § (1) bekezdés szerint: „Az olyan okirat, amelyet bíróság, közjegyzõ, vagy más hatóság, illetve közigazgatási szerv ügykörén belül a megszabott alakban állított ki, mint közokirat teljesen bizonyítja a benne foglalt intézkedést vagy határozatot, továbbá az okirattal tanúsított adatok és tények valóságát, úgyszintén az okiratban foglalt nyilatkozat megtételét, valamint annak idejét és módját.” A törvény tehát a közokirathoz a valódiság vélelmét fûzi, a Ktv. 113. § pedig a közjegyzõ kötelességévé teszi a valósághoz való hûséget. A közokirathoz fûzõdõ másik fontos joghatás a végrehajthatóság, vagyis az a lehetõség, hogy a közjegyzõi okiratba foglalt lejárt követelés alapján per nélkül bírósági végrehajtásra kerülhessen sor. A Ktv. 111–119. §-aihoz fûzött miniszteri indokolás szerint: „a közjegyzõi okirat a maga eszközeivel az igazságszolgáltatás terhermentesítését és konfliktuscsökkentést szolgálja”. „A közjegyzõi okirat a jogélet lényeges alkotórésze, különösen a magánjogi viszonyok biztonsága, a jogviták kialakulásának megelõzése, a jogérvényesítés megkönnyítése szempontjából.” A Ktv. 112. § meghatározza azokat a feltételeket, amelyek megléte esetén a közjegyzõi okiratot a bíróság végrehajtási záradékkal látja el. Közokiratot az annak kiállítására jogosultak is, csak „ügykörükön belül, a megszabott alakban”, vagyis csak jogilag szigorúan szabályozott eljárás eredményeként, szigorú alakszerûségek megtartása mellett állíthatnak ki. A közjegyzõi okirat, ennek hiteles kiadmánya, és a közjegyzõi tanúsítvány készítésének eljárási szabályait a Ktv. részletesen meghatározza (111–157. §-ok). A közjegyzõ közokirat készítési tevékenységét a polgári eljárásjog tudománya önálló nemperes eljárásnak tekinti. Az elmélet a közjegyzõ hatáskörébe tartozó külön szabályozott nemperes eljárások mellett, a közjegyzõi nemperes eljárások másik csoportjaként tartja számon az ún. „felek részére végzett közjegyzõi tevékenységeket”, amelyek körébe tartozik a közjegyzõi okirat készítése; a tanúsítvány kiállítása; a hiteles kiadmány, másolat, kivonat és bizonyítvány kiadása; az okirat megõrzése; pénz, értéktárgy és értékpapír bizalmi õrzésbe való átvétele (dr. Kengyel Miklós: A Magyar Polgári Eljárásjog, Osiris Kiadó Bp.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes